cyanic-selkie/wikianc huggingface dataset:
Ādolfs Karnups
Dzīvesgājums
Miris 1973. gada 29. jūnijā.
Kariņa 1. Ministru kabinets
Kabineta koalīcijas sastāvā bija Jaunā konservatīvā partija, Attīstībai/Par!, Jaunā Vienotība un Nacionālā apvienība "Visu Latvijai!"—"Tēvzemei un Brīvībai/LNNK". Iepriekš koalīcijas sastāvā bija arī KPV LV, taču pārējie koalīcijas partneri nolēma turpināt strādāt Ministru kabinetā bez šīs partijas, pārdalot ministru amatus.
2022. gada 5. janvārī K. Kariņa vadītā valdība kļuva par visilgāk strādājošo valdību demokrātiskās Latvijas vēsturē, pie varas esot 1078 dienas (līdz šim visilgāk pie varas bijusī bija iepriekšējā — Māra Kučinska vadītā valdība).
Ministru kabineta sastāvs
{{legend| #192956 | Jaunā konservatīvā partija |border=1px solid #AAAAAA}} {{legend| #FFD700 | Attīstībai/Par! |border=1px solid #AAAAAA}} {{legend| #5A0505| Nacionālā apvienība "Visu Latvijai!"—"Tēvzemei un Brīvībai/LNNK" |border=1px solid #AAAAAA}} {{legend| #64C049 | Jaunā Vienotība |border=1px solid #AAAAAA}} {{legend| #c42027 | KPV LV |border=1px solid #AAAAAA}} {{legend| #DDDDDD | bez partijas |border=1px solid #AAAAAA}}
XIV Vispārējie latviešu Dziesmu un Deju svētki
'''Padomju Latvijas 25. gadadienai veltītie (V) dziesmu un deju svētki jeb XIV Vispārējie latviešu Dziesmu svētki''' notika Rīgā 1965. gada 10. — 18. jūlijā Mežaparka Lielajā estrādē, vienlaicīgi notika Deju svētki "Daugavas" stadionā.
Svētkus rīkoja Centrālā republikāniskā Dziesmu svētku komisija. Kopkorī bija 12 441 dziedātāji, apvienotajā pūtēju orķestrī 530 muzikanti. Virsdiriģenti bija Staņislavs Broks, Jānis Dūmiņš, Haralds Mednis, Jānis Ozoliņš, Edgars Tons, Leonīds Vīgners, Imants Cepītis, Daumants Gailis, Imants Kokars. Goda virsdiriģents Jēkabs Mediņš.
Deju koncertos piedalījās 2176 dejotāji. Deju virsvadītāji bija Elga Drulle, Aleksandrs Lembergs, Ingrīda Saulīte, Irēna Strode. Goda virsvadītāji Helēna Tangijeva-Birzniece, Milda Lasmane.
Norise
Dziesmu svētkus ievadīja dziesmu karš. Kopkoris uzstājās divos koncertos. Dziesmu pavadījumus atskaņoja apvienotais pūtēju orķestris.
Jaunā iela (Liepāja)
Jaunā iela ir iela Liepājā, Vecliepājas apkaimē. Jaunā iela sākas krustojumā ar Bāriņu ielu un beidzas netālu no Liepājas ezera. Ielas garums ir aptuveni 1230 metri un to pilnībā sedz asfalts. Ielas apbūve sastāv no pirmskara mūra un koka ēkām, kā arī savrupmājām.
Svētās Romas impērijas hronoloģija
Svētās Romas impērijas hronoloģija apvieno dažus no galvenajiem notikumiem Svētās Romas impērijas pastāvēšanas laikā.
791. gads
791. gads bija parastais gads, kas pēc Jūlija kalendāra sākās sestdienā.
Arciza
Arciza (uk) ir pilsēta Ukrainas dienvidrietumos, Odesas apgabala Bolhradas rajonā. Izvietojusies apgabala dienvidrietumos Kohiļnikas ielejā 156 km no apgabala centra Odesas.
Vēsture
Apdzīvotā vieta nodibināta 1816. gadā kā no Virtembergas ieceļojušo vāciešu kolonija. Nodēvēta par godu krievu un austriešu karaspēka uzvarai pār Napoleonu pie franču pilsētiņas Arsī pie Obas (Arcis-sur-Aube). Mūsdienās lielākā daļa iedzīvotāju ir krievi, ukraiņi un bulgāri. Līdz 2020. gadam bija rajona centrs.
786. gads
786. gads bija parastais gads, kas pēc Jūlija kalendāra sākās svētdienā.
Swindon Town F.C.
Swindon Town Football Club ir profesionāls Anglijas futbola klubs no Svindonas pilsētas, kas piedalās Anglijas ceturtajā spēcīgākajā futbola līgā jeb League Two. Klubs tika dibināts 1879. gadā. Kopš 1896. gada klubs savas mājas spēles aizvada County Ground stadionā, kurā ir 15 547 skatītāju vietas.
Rasmuss Kristensens
Rasmuss Nisens Kristensens (dk, dzimis ) ir Dānijas futbolists, spēlē aizsarga pozīcijā, pārstāv Dānijas futbola izlasi. Kopš 2023. gada Kristensens pārstāv Itālijas A sērijas komandu AS Roma, kas viņu īrē no Leeds United.
Vikmeste
Vikmeste (arī Foreļstrauts) ir Gaujas labā krasta pieteka Siguldas novadā.
Izteka - uz ziemeļiem no Grāmatnešiem. Tek dienvidrietumu virzienā, vidustecē pagriežoties uz dienvidaustrumiem. Ietek Gaujā starp Krimuldas pilsdrupām un Taurētāju kalnu. Vikmesti šķērso valsts autoceļi P7 (Ragana—Turaida) un P8 (Inciems—Sigulda—Ķegums).
Rasmuss Kristensens
Iepriekš spēlējis Dānijas komandā Midtjylland, Nīderlandes komandā Ajax un Austrijas komandā Red Bull Salzburg. Ar Ajax komandu vienreiz uzvarējis Eredivisie turnīrā, bet ar Red Bull Salzburg komandu trīs reizes Austrijas Bundeslīgā.
Dānijas futbola izlases sastāvā debitējis 2021. gadā.
Sasniegumi
Ajax
Red Bull Salzburg
Džiro Mijake
Džiro Mijake (ja; miris ) bija japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Verķu seņūnija
Verķu seņūnija (lt) ir Viļņas seņūnija. Tā atrodas pilsētas ziemeļu daļā un vēsturiski ir bijusi atsevišķa apdzīvota vieta. Tās platība ir 5565 ha un tajā dzīvo 42 179 iedzīvotāji. 1991. gadā tika izveidots Verķu reģionālais parks ar mērķi saglabāt vērtīgus vēstures, kultūras, arhitektūras un dabas objektus.
1904. gadā Verķi ieguva pilsētas statusu, bet 1969. gadā tika pievienoti Viļņas pilsētai.
Ievērojami objekti
Verķi ir zināmi jau kopš viduslaikiem, kad Viļņas bīskaps šeit uzbūvēja pili. Verķu pils kopš tā laika ir bijusi dižciltīgo ģimeņu rzidence.
Verķu Kalvārija ir labāk zināmais un otrs vecākais krusta ceļš Lietuvā, izveidots 1662.–1669. gadā. Gandrīz visas kapelas un vārtus (izņemot pie Romas katoļu Svētā krusta atklāsmes baznīcas 1963. gadā nojauca Padomju varas iestādes. 2004. gadā tie tika atjaunoti savā sākotnējā veidolā (galvenokārt baroka stilā). Seņūnjā atrodas arī baroka stila Svētās trīsvienības baznīca un trinitāriešu klosteris.
Pašā seņūnijas dienvidu daļā atrodas multifunkcionāla sporta halle Siemens Arena.
Tour of Guangxi
Tour of Guangxi (oficiālais nosaukums — GREE-Tour of Guangxi) ir ikgadējas daudzdienu šosejas riteņbraukšanas sacensības, kas notiek Guansji Džuanu autonomajā reģionā, Ķīnā. Šīs sacensības kopš 2017. gada ir UCI Pasaules tūres kalendārā. Sacensību distance iekļauj gan blīvi apdzīvotas vietas, gan lauku ainavas. Papildus sacensības ietver arī sieviešu velobraucienu.
Tour of Guangxi, kas notiek Ķīnas dienvidos, Guansji Džuanu autonomajās reģionā, pie Vjetnamas robežas, ir otrās UCI Pasaules tūres sacensības, kas notiek Ķīnā pēc Tour of Beijing, kas notika periodā no 2011. līdz 2014. gadam.
Vēsture
2016. gada 1. decembrī UCI, Wanda Group un Guansji Džuanu autonomā reģiona tautas valdība Pekinā parakstīja līgumu, saskaņā ar kuru ar UCI atļauju kopš 2017. gada oktobra vietējā valdība un Ķīnas uzņēmums Wanda Group var organizēt augstākā līmeņa sacensības.
Akmens tilts
Akmens tilts var būt:
Saku alus darītava
Saku alus darītava (et) ir uzņēmumam Carlsberg piederošs Igaunijas alus un bezalkoholisko dzērienu ražošanas uzņēmums, kas atrodas Harju apriņķa Saku pagasta Saku pilsētciematā.
Uzņēmumu 1820. gadā dibinājis grāfs Kārlis Frīdrihs fon Rēbinders (Karl Friedrich von Rehbinder, 1764-1841). No 19. gadsimta beigām līdz mūsdienām Saku alus darītava ir starp lielākajiem alus ražotājiem valstī. Bez alus Saku alus darītava ražo sidru, minerālūdeni, kvasu, limonādi un enerģijas dzērienus.
XV Vispārējie latviešu Dziesmu un Deju svētki
V. I. Ļeņina simtgadei un republikas trīsdesmitgadei veltītie Padomju Latvijas (VI) dziesmu un deju svētki jeb XV Vispārējie latviešu Dziesmu svētki notika Rīgā 1970. gada 11. – 20. jūlijā Mežaparka Lielajā estrādē, vienlaicīgi notika Deju svētki „Daugavas” stadionā.
Svētkus rīkoja Centrālā republikāniskā Dziesmu svētku komisija. Kopkorī bija 12 700 dziedātāji, apvienotajā simfoniskajā orķestrī 400 muzikanti. Virsdiriģenti bija Staņislavs Broks, Jānis Dūmiņš, Haralds Mednis, Jānis Ozoliņš, Edgars Tons, Leonīds Vīgners, Imants Cepītis, Daumants Gailis, Imants Kokars, Gido Kokars un Edgars Račevskis, bet Goda virsdiriģents - Jēkabs Mediņš.
Norise
Kopkoris uzstājās divos koncertos, vokāli instrumentālos skaņdarbus atskaņoja apvienotais simfoniskais orķestris. No programmas izņēma Emīla Dārziņa dziesmu ”Mūžam zili”, bet no Jāzepa Vītola kordziesmu krājuma - visas dziesmas, kurās bija pieminēti vārdi "Latvija" vai "Dievs". Tomēr repertuārā atjaunoja Emīļa Melngaiļa dziesmu "Jāņuvakars".
Irbenes
Irbenes (la) ir ģints bezslavīšu dzimtā. Tās dabiskais izplatības areāls ir no mērenās un subtropu ziemeļu puslodes līdz Andiem un tropiskajai Āzijai. Ģintī ir klasificētas 140 —200 sugas, no kurām Latvijā ir sastopama tikai viena — parastā irbene (Viburnum opulus).
Krievkalns
Krievkalns (ltg) ir ciems Balvu novada Bērzkalnes pagastā. Atrodas pagasta rietumu daļā 2 km no pagasta centra Bērzkalnes, 8 km no novada centra Balviem un 228 km no Rīgas.
Apdzīvotā vieta atrodas netālu no autoceļa P46 (Dubļeva–Cērpene).
Ričards Bekers
Ričards Bekers (en; dzimis ) ir amerikāņu šaha problēmists.
Dzimis Vašingtonas štata pilsētā Bremertonā. Uzaudzis San Diego, kur strādājis viņa tēvs. 1974. gadā ģimene pārcēlusies uz Oregonu. Viņš ir interesējies par matemātiku un studējis inženierzinātņu koledžā. Strādā kosmiskās aviācijas nozarē.
Šahu spēlēt iemācījies no tēva jau bērnībā. 1977. gadā uzvarējis Oregonas junioru čempionātā. Pēc tam aizrāvies ar šaha kompozīciju.
Šaha kompozīcija
Bekers sastādījis gan daudzvilčus, gan šaha etīdes. Viņa mīļākais žanrs ir etīde. No 2012. gada starptautiskais meistars un no 2017. gada lielmeistars šaha kompozīcijā.
5. Pasaules čempionātā šaha kompozīcijā ieguvis sudraba medaļu etīžu grupā. R. Bekers ir ASV šaha problēmu žurnāla StrateGems daudzvilču nodaļas redaktors.
Uzdevuma piemērs
Uzdevuma risinājums: 3. Td4 Zaudē 3. Tg3? Df4+ 4. Kg6 De4+ 5. Kh6 Kf6 -+. '''3. ... Df6+ 4. Kh7 Dh4+ 5. Kg6 Df6+ 6. Kh7 Df5+''' Ja 6. ... Df7+ 7. Kh6 Kf5 8. Txg4 Kxg4 9. g8D Dxg8 pats. '''7. Kh6 Kf7 8. g8D+ Kxg8 9. Txg4 Kf8''' Ja 9. ... Dxg4 pats.) 10. Tg8+ Ke7 11. Tg7+ Kf6 12. Tf7+ Kxf7 pats
Vadžrajāna
Vadžrajāna (sa, vajrayāna — ‘dimanta rats’ vai ‘zibens šautras rats’), arī tantriskais budisms un ezotēriskais budisms, ir budisma virziens, kas izplatīts Mongolijā, Ķīnas ziemeļos un Tibetā. Vadžrajānā ir atšķirīgas doktrīnas un prakses formas no citiem budisma novirzieniem kā teravādas vai mahājānas. Vadžrajānai ir raksturīga ezotērika un tantras.
Lamaisms jeb Tibetas budisms ir daļa no vadžrajānas.
Lepanto kauja
Lepanto kauja bija jūras kauja Vidusjūrā, kad Svētā līgas flote, Venēcijas Republikas un Spānijas impērijas vadīta, Patras līcī sakāva Osmaņu impērijas floti. Svēto līgu 1570. gadā aicināja izveidot Romas pāvests Pijs V, lai apstādinātu Osmaņu impērijas ekspansiju. Lepanto kauja ir iegājusi vēsturē kā viena no pēdējām jūras kaujām, kurās izmantoja airu kuģus, galvenokārt galeras. Līdz Lepanto kaujai pastāvēja mīts, ka Osmaņu impērijas flote ir neuzveicama. Savukārt Lepanto kauja Osmaņu impērijas flotē lika veikt izmaiņas, kā rezultātā Osmaņu impērijas flote bija nozīmīgs spēks Vidusjūrā līdz pat 18. gadsimtam.
Čan Nam Zans
Čan Nam Zans (hu; dzimis 2009. gadā) ir vjetnamiešu izcelsmes Ungārijas šahists.
Biogrāfija
Divus gadus pēc kārtas uzvarējis Ungārijas jauniešu šaha čempionātos U8 vecuma grupā (2016, 2017). 2017. gadā uzvarējis Eiropas jauniešu šaha čempionātā U8 vecuma grupā.
Sači Kagava
Sači Kagava (ja) bija japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Jespers Lindstrems
Jespers Lindstrems (dk, dzimis ) ir Dānijas futbolists, spēlē uzbrucēja pozīcijā, pārstāv Dānijas futbola izlasi. Kopš 2021. gada Lindstrems pārstāv Vācijas Bundeslīgas komandu Eintracht Frankfurt.
Dānijas futbola izlases sastāvā debitējis 2020. gadā.
Sasniegumi
Brøndby
Eintracht Frankfurt
Gars: Nepieradinātais
"Gars: Nepieradinātais" (en) ir 2021. gada ASV datoranimācijas piedzīvojumu filma, ko veidojusi kinostudija DreamWorks Animation un izplatīja Universal Pictures. Filmas režisore ir Eleina Bogana, kurai šī ir režijas debija. Galvenos tēlus ierunājuši Izabela Merseda, Marseja Mārtina, Makena Greisa, Voltons Goginss, Andrē Brauers, Džūliana Mora un Džeiks Jillenhols. Filmas pirmizrāde ASV notika, bet Latvijā. Tā ir turpinājums 2002. gada filmai "Gars: Prērijas dvēsele".
Aslapu grīslis
Aslapu grīslis (la) ir grīšļu dzimtas suga. Savvaļā tā ir sastopama Eiropā, kā arī dažviet Āzijā, Āfrikā un Ziemeļamerikā.
Latvijā aslapu grīslis ir sastopams visā valsts teritorijā purvainās pļavās, purvainos skujkoku mežos un pārpurvotos ūdenstilpju krastos.
Apraksts
Aslapu grīslis ir daudzgadīgs, 10-40 cm garš lakstaugs, kurš pieder vienādvārpu grīšļu grupai, jo tā vīrišķie ziedi atrodas vārpiņu apakšdaļā.
Augs veido ceru. Stublājs ir trīsšķautņains un raupjš. Lapas ir izvietotas pie stublāja pamata, tās ir īsākas nekā stublājs, pelēkzaļas un aptuveni 0,2 cm šauras. Ziedkopu veido diezgan skraji novietotas 3—6 ieapaļas vārpiņas. Ziedu novietojums vārpiņā starveidīgs. Segplēksne ir iegareni olveidīga, gaiši brūna, ar šauru, plēvjainu apmali. Augļa pūslītis ir zaļš, atliecies, zaļgans, ar labi izšķiramu dzīslojumu. Pūslītis gandrīz divreiz garāks nekā segplēksne. Zied jūnijā.
Serbija un Melnkalne 2004. gada vasaras olimpiskajās spēlēs
Serbija un Melnkalne piedalījās 2004. gada vasaras olimpiskajās spēlēs, kas notika Grieķijas galvaspilsētā Atēnās no 2004. gada 13. līdz 29. augustam. Šī bija pirmā reize, kad Serbija un Melnkalne ar šādu nosaukumu startēja vasaras olimpiskajās spēlēs. Iepriekš tā olimpiskajās spēlēs startēja ar nosaukumu Dienvidslāvija (1996—2002). Savukārt nākamajās, 2008. gada Pekinas spēlēs, Serbija un Melnkalne startēja katra atsevišķā komandā.
Serbijas un Melnkalnes olimpisko komandu 2004. gada vasaras olimpiskajās spēlēs veidoja 87 sportisti (80 vīrieši un 7 sievietes), kuri startēja 14 olimpiskajos sporta veidos. No individuālajiem sporta veidiem visvairāk sportistu no Serbijas un Melnkalnes startēja peldēšanā un vieglatlētikā, katrā no šiem sporta veidiem pa 7 sportistiem. Savukārt no komandu sporta veidiem Serbija un Melnkalne bija pārstāvēta vīriešu basketbolā, futbolā, volejbolā un ūdenspolo.
Serbija un Melnkalne šajās vasaras olimpiskajās spēlēs izcīnīja divas sudraba medaļas. Vienu no tām izcīnīja vīriešu ūdenspolo komanda (komandas kapteinis — Viktors Jeleničs), savukārt otru sporta šāvēja Jasna Šekariča.
XVI Vispārējie latviešu Dziesmu svētki
'''PSRS nodibināšanas 50. gadadienai un dziesmu svētku simtgadei veltītie (VII) Padomju Latvijas dziesmu svētki jeb XVI Vispārējie latviešu Dziesmu svētki''' notika Rīgā 1973. gada 15. – 22. jūlijā Mežaparka Lielajā estrādē. VII Deju svētki notika atsevišķi 1975. gada 17. - 19. jūlijā.
Svētkus rīkoja Centrālā republikāniskā Dziesmu svētku komisija. Kopkorī bija 14 800 dziedātāju, apvienotajā pūtēju orķestrī 1444 muzikanti, apvienotajā koklētāju ansamblī bija ap 100 dalībnieku. Koncertos uzstājās arī 1190 dejotāju. Virsdiriģenti bija Imants Cepītis, Jānis Dūmiņš, Daumants Gailis, Gido Kokars, Imants Kokars, Haralds Mednis, Jānis Ozoliņš, Edgars Račevskis, Leonīds Vīgners un Ausma Derkēvica.
Norise
Svētku gājiena laikā pie Ļeņina pieminekļa stāvēja sardze Lāčplēša tērpos. Kopkoris uzstājās trijos koncertos. Simtgades svētkos pirmo reizi uzstājās Rīgas 6. vidusskolas koklētāju ansamblis.
Emīla Dārziņa dziesma "Mūžam zili" sākotnēji esot bijusi iekļauta repertuārā, bet īsi pirms svētkiem izņemta no koncerta. Noslēguma koncertā vīru kori saukuši "Mūžam zili" un Haralds Mednis uzņēmās dziesmu nodiriģēt.
Varķe
Varķe ir apdzīvotā vieta Dienvidkurzemes novada Vaiņodes pagastā. Atrodas pagasta ziemeļrietumu daļā 9,1 km no pagasta centra Vaiņodes, 45,0 km no novada centra Grobiņas un 187,0 km no Rīgas.
Apdzīvotā vieta atrodas nomaļus no valsts autoceļiem.
Vaiņodes muiža
Vaiņodes muiža ir apdzīvotā vieta Dienvidkurzemes novada Vaiņodes pagastā. Atrodas pagasta centrālajā daļā uz austrumiem no Vaiņodes un ziemeļiem no Vaiņodes lidlauka, 3,5 km no pagasta centra Vaiņodes, 51,9 km no novada centra Grobiņas un 186,9 km no Rīgas. Apdzīvotā vieta atrodas nomaļus no valsts autoceļiem.
Vēsture
Apdzīvotā vieta izveidojusies ap vēsturisko Vaiņodes muižu (Gut Wainoden). Vecā muižas kungu māja bija celta 19. gs. otrajā pusē un nodedzināta 1905. gada revolūcijas laikā. Tā bija neorenesanses stila celtne ar diviem torņiem un bagātīgu interjera apdari no A. Folca darbnīcas Rīgā. 1912. gadā pēc M. T. Berči projekta uzcēla jaunu ēka, kas bija modernisma stilā ieturēta masīva, kubiska ēka ar iespaidīgu stilizētu mansarda jumtu, ko izcēla vertikāli plānotā centrālā ieeja. Šī savrupmāja gāja bojā Kurzees cietokšņa lielkaujā 1944. gada oktobrī.
Pļauja (filma)
Pļauja (en) ir 2007. gada psiholoģisks šausmu trilleris, kuras režisors ir Stīvens Hopkinss. Galvenās lomas filmā atveido Hilarija Svonka, Deivids Morisejs, Idriss Elba, AnnaSofija Roba un Stīvens Rea. Filmas pirmizrāde notika.
Ketrīna Vintera un viņas kolēģis Bens ierodas Havenas pilsētā, kas, iespējams, cieš no Bībelē minētajām 10 Ēģiptes nelaimēm.
Alkšņu zobiņbeka
Alkšņu zobiņbeka jeb pelēkā zobiņbeka (Gyrodon lividus, agrāk arī Boletus lividus) ir Latvijā reta beku dzimtas sēne, kuras augļķermeņi ir ēdami.
Barības vērtība
Ēdama bez iepriekšējas novārīšanas.
Līdzīgās sugas
Latvijā viegli atšķirama no citām stobriņu sēnēm ar augšanu zem alkšņiem.
Masao Takada
Masao Takada (ja) bija japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Oleksijs Arestovičs
Oleksijs Arestovičs (uk; dzimis Dedoplisā Ckaro, Gruzijā) ir blogeris, aktieris, politiskais un militārais komentētājs. Oleksijs Arestovičs bija Ukrainas pārstāvis Trīspusējā kontaktgrupā situācijas noregulēšanai Ukrainas austrumos (2020—2022), Ukrainas delegācijas vadītāja padomnieks informācijas politikas jautājumos un Ukrainas prezidenta biroja vadītāja Andrija Jermaka ārštata padomnieks stratēģiskās komunikācijas jautājumos nacionālās drošības jomā un aizsardzībā (2020—2023).
No 2022. gada 24. februāra Arestovičs kā Ukrainas prezidenta kancelejas vadītāja padomnieks rīkoja brīfingus par aktuālo situāciju saistībā ar Krievijas iebrukumu Ukrainā.
Biogrāfija
Dzimis Citelckaro pilsētā, Gruzijā. Vecākiem ir baltkrievu un poļu izcelsme. 1992. gadā Arestovičs absolvēja skolu Nr.178 Kijivā. Viņš iestājās Tarasa Ševčenko Kijivas valsts universitātes Bioloģijas fakultātē. 1993. gadā viņš sāka darboties Kijivas teātra improvizāciju studijā Чорний квадрат, un pameta augstskolu. 1990. un 2000. gados bija teātra Чорний квадрат aktieris. Filmējies reklāmās, spēlējis arī epizodiskās filmas 17 krievu un ukraiņu filmās, tai skaitā detektīvseriālā "Muhtars atgriežas".
Kopš 2000. gada Arestovičs vadījis psiholoģiskos seminārus un apmācības. 2003. gadā iestājās krievu psihologa Absaloma Podvodnija autorskolā "Cilvēks starp cilvēkiem", kuru absolvēja 2010. gadā. Viņš arī studējis Svētā Akvīnas Toma teoloģijas zinātņu institūtā Kijivā.
2007. gadā Arestovičs bija viens no filmu kompānijas Aegis Artist Group organizatoriem. 2013. gadā piedalījās televīzijas kanāla ICTV šovā Навчіть нас жити kā ģimenes psihologs un raidījuma vadītājs.
Militārā karjera
Arestovičs beidzis Odesas Militāro akadēmiju, ieguvis militārā tulka diplomu. No 1994. līdz 2005. gadam dienējis Ukrainas Aizsardzības ministrijas Centrālajā izlūkošanas pārvaldē, ir rezerves pulkvežleitnants.
Arestovičs kopš 2014. gada piedalījies kaujas vienību sagatavošanā Tautas rezerves programmas ietvaros, organizējis labdarības fondu psiholoģiskā atbalsta sniegšanai militārpersonām konflikta zonā Ukrainas austrumos (2014—2017).
No 2018. gada septembra līdz 2019. gada septembrim dienējis vides aizsardzības zonā pie Kramatorskas 72. mehanizētajā brigādē. Pirms tam cīnījies brīvprātīgā kārtā, kopumā aizvadot 33 kaujas.
Politiskā karjera
2020. gada 28. oktobrī Leonīds Kravčuks iecēla Oleksiju Arestoviču par informācijas politikas padomnieku Trīspusējā kontaktgrupā situācijas noregulēšanai Ukrainas austrumos un Ukrainas delegācijas oficiālo pārstāvi Trīspusējā kontaktgrupā Minskas sarunās par Donbasa kara atrisināšanu.
2020. gada 1. decembrī Ukrainas prezidenta biroja vadītājs Andrijs Jermaks iecēla Oleksiju Arestoviču par savu ārštata padomnieku stratēģiskās komunikācijas jautājumos valsts drošības un aizsardzības jomā. Leonīds Kravčuks atzīmēja, ka Arestoviča kandidatūra tika izvēlēta viņa militārās pieredzes un redzējuma un nostājas dēļ Trīspusējās kontaktgrupas izskatāmajos jautājumos.
Kopš 2022. gada 24. februāra Arestovičs kā Ukrainas prezidenta biroja vadītāja padomnieks rīkoja brīfingus par aktuālo situāciju saistībā ar Krievijas iebrukumu Ukrainā.
2022. gadā pēc Krievijas iebrukuma Ukrainā aktualizējās informācija par Arestoviča jau 2019. gadā izteikto pareģojumu par neizbēgamo karu ar Krieviju.
2023. gada 14. janvārī Arestovičs paziņoja, ka sprādzienu Dņipro pilsētā, kas izraisīja daudzstāvu dzīvojamās ēkas iznīcināšanu (kurā gāja bojā vairāk nekā 40 cilvēki ), izraisīja Ukrainas pretgaisa aizsardzības pretuzbrukums. To nekavējoties izmantoja Krievijas propoganda, noliedzot, ka Krievija veikusi triecienu pa dzīvojamo ēku. 2023. gada 16. janvārī Krievijas prezidenta Vladimira Putina preses sekretārs Dmitrijs Peskovs paziņoja, ka Arestoviča 14. janvāra skaidrojums par notikušo Dņipro apliecina, ka vainojama Ukraina. Arestovičs par savu paziņojumu atvainojās nākamajā dienā, bet pēc pāris stundām atsauca savu atvainošanos. Ukrainas oficiālā nostāja par traģēdiju Dņipro bija, ka dzīvojamā ēkā trāpījusi Krievijas raidīta tāldarbības pretkuģu raķete H-22. Cilvēki, kas bija atradušies ēkā, arī noraidīja Arestoviča notikumu versiju. Tajā pašā dienā vairāki Ukrainas parlamenta deputāti gatavoja kolektīvu aicinājumu Ukrainas Drošības dienestam saistībā ar Arestoviča 14. janvāra paziņojumiem. Pēc plaši izskanējušā sašutuma par Arestoviča komentāriem viņš 2023. gada 17. janvārī atkāpās no amata. Ukrainas prezidenta kanceleja apmierināja viņa lūgumu par atkāpšanos tajā pašā dienā.
One-X
One-X ir kanādiešu rokgrupas Three Days Grace otrais studijas albums. Tas izdots 2006. gada 13. jūnijā, sadarbībā ar ierakstu kompāniju Jive un producentu Hauardu Bensonu. Šis ir pirmais apvienības albums, kas izveidots laikā, kad grupa sastāvējusi no četriem locekļiem, atšķirībā no viņu iepriekšējā albuma Three Days Grace, kad grupā bija tikai trīs locekļi.
Albuma dizains
Vāks attēlo savienotas papīra lelles, kas atzīmētas ar ķeksīti, izņemot vienu lelli, kas atzīmēta ar x. Tas atsaucas uz albuma nosaukumu One-X jeb Viens-X. Uz kompaktdiska ir attēlotas sarkanas zivis, izņemot vienu melnu zivi. Tas pats attēls ir izmantots singla Animal I Have Become vāciņam. Albuma bukletā ir iekļauti dziesmu vārdi.
Keisijs Afleks
Kelebs Keisijs Makgvairs Afleks-Boldts (en; dzimis ) ir amerikāņu aktieris un režisors.
Aktiera karjeru sācis bērnībā ar lomu 1988. gada filmā Lemon Sky. Pēc tam filmējies trijās Gusa Van Senta filmās — "Pāri līķiem", (1995), "Krietnais Vils Hantings" (1997) un "Džerijs" (2002) —, kā arī Stīvena Soderberga triloģijā: "Oušena banda" (2001), "Oušena ducis", (2004) un "Oušena velna ducis" (2007).
Aktieris ticis nominēts Amerikas Kinoakadēmijas balvai un Zelta globusa balvai kā labākais otrā plāna aktieris par lomu filmā "Džesija Džeimsa slepkavība no gļēvuļa Roberta Forda rokas" (2007). Filmējies sava brāļa Bena Afleka režisētajā filmā "Ardievu, mazā, ardievu!" (2007). Par lomu filmā "Mančestra pie jūras" (2016) saņēmis Amerikas Kinoakadēmijas balvu kā labākais aktieris galvenajā lomā, kā arī Zelta globusa balvu un BAFTA kino balvu.
Kubieši
Kubieši (spāņu: Cubanos) ir Kubas pamattauta. Kopējais skaits — 15 miljoni (2023), no tiem 1,2 miljoni dzīvo ASV (2021) un 176,8 tūkstoši Spānijā (2021). Ticīgie pārsvarā ir katoļi, retāk arī protestanti un Āfrikas sinkrētisko kultu piekritēji.
2012. gada tautas skaitīšanā Kubā 64,1 % iedzīvotāju sevi identificēja kā baltos. Lielākājai daļai eiropiešu izcelmes iedzīvotājiem ir saknes no Spānijas. Afrokubieši veidoja 9,3 % iedzīvotāju. Aptuveni 1,3 miljoni kubiešu sevi raksturoja kā melnādainos. 26,6 % (2,97 miljoni) kubiešu sevi identificēja kā mulatus vai metisus.
Roberts Apinis
Roberts Apinis (1892—1938) bija latviešu strēlnieku komandieris un padomju militārais darbinieks, rakstnieks, žurnālists.
Dzīvesgājums
Dzimis 1892. gada 22. augustā Valkas apriņķa Jaungulbenes pagasta zemnieka Augusta Apiņa ģimenē. 1912. gadā viņš kļuva par Latvijas Sociāldemokrātijas biedru. Piedalījās Pirmajā Pasaules karā, no 1915. gada bija 5. Zemgales latviešu strēlnieku pulka 2. rotas vecākais apakšvirsnieks. Par varonību kaujā pie Mazās Juglas 1917. gada 19. augustā apbalvots ar Svētā Jura 4. šķiras krustu.
Oktobra revolūcijas laikā Apinis bija 5. Zemgales pulka komitejas priekšsēdētājs. Latvijas brīvības cīņu laikā viņš piedalījās karadarbībā pret Latvijas bruņotajiem spēkiem. 1918. gada decembrī viņš kā 2. latviešu strēlnieku brigādes komisārs vadīja sarkanos strēlniekus Inčukalna kaujā. Vēlāk kā Latviešu strēlnieku divīzijas komisārs 1919. un 1920. gadā piedalījās kaujās pret Deņikina un Vrangeļa armijām — Orlas-Kromu operācijā un Perekopa-Čongaras operācijā. Apbalvots ar Sarkanā Karoga ordeni.
Pēc Krievijas pilsoņu kara beigām darbojās Sarkanās armijas štābā (1921—1935) Maskavā. Kopā ar K. Jokumu sarakstīja lugu "Avantūra" (1935). 1935. gadā pārcēlās uz dzīvi Magadanā, kur bija žurnāla "Kolima" un laikraksta "Padomju Kolima" atbildīgais redaktors.
NKVD "Latviešu operācijas" ietvaros 1937. gada 7. decembrī viņu apcietināja un notiesāja par dalību latviešu kontrrevolucionārā teroristiskā organizācijā. Nāvessodu izpildīja 1938. gada 10. martā Komunarkas masu kapos pie Maskavas.
Vecbāta
Vecbāta ir apdzīvota vieta Dienvidkurzemes novada Vaiņodes pagastā. Atrodas pagasta ziemeļaustrumu daļā uz ziemeļaustrumiem no Vaiņodes, 3,1 km no pagasta centra Vaiņodes, 51,4 km no novada centra Grobiņas un 184,0 km no Rīgas.
Apdzīvotā vieta atrodas pie autoceļa V1209 (Embūte–Vaiņode–Pavāri). Veidojusies ap vēsturisko Vecbātes (Alt-Bahten) pusmuižu.
Gars (filmu sērija)
"Gars" (en) ir pilnmetrāžas animācijas filmu sērija. Animācijas filmu ideja pieder DreamWorks Animation studijai, bet izplatītājs ir Paramount Pictures un Universal Pictures.
XVII Vispārējie latviešu Dziesmu svētki
'''Lielās Oktobra sociālistiskās revolūcijas 60. gadadienai un Padomju Latvijas 37. gadskārtai veltītie Dziesmu svētki jeb XVII Vispārējie latviešu Dziesmu svētki''' notika 1977. gada 17. – 24. jūlijā Rīgas Mežaparka Lielajā estrādē.
Svētkus rīkoja Centrālā republikāniskā Dziesmu svētku komisija. Kopkorī bija 14 466 dziedātāji, apvienotajā pūtēju orķestrī 1800 muzikantu. Kā viesi kopā ar PSRS republiku koriem piedalījās arī Kobes koris no Japānas. Virsdiriģenti bija Imants Cepītis, Ausma Derkēvica, Jānis Dūmiņš, Daumants Gailis, Gido Kokars, Imants Kokars, Haralds Mednis, Edgars Račevskis. Goda virsdiriģenti Jānis Ozoliņš un Leonīds Vīgners.
Norise
Kopkoris uzstājās divos koncertos. Svētkos piedalījās arī koklētāju ansambļi. Izcilākie deju kolektīvi un vieskolektīvi koncertēja Sporta pilī. Repertuārā bijas apvienotas dziesmas, kas slavināja PSRS un tēvzemes Latvijas mīlestību. Latviešu dziesmas atskaņoja pārmaiņus ar PSRS tautu draudzības dziesmām.
Mans mīļākais karš
"Mans mīļākais karš" (en) ir Latvijas un Norvēģijas dokumentālā animācijas filma, kas izdota 2020. gadā. Filma saņēma Lielā Kristapa balvu par labāko animācijas filmu. Režisore Ilze Burkovska-Jakobsena saņēma balvu par labāko animācijas filmas režiju.
Sižets
Filmā tiek sekots līdzi filmas autorei un tam, kā viņa izaug no bērnišķīgas fascinācijas par rotaļām līdz attieksmei pret karu un tā postu. Filmas sižets notiek laikā, kad režisore bija vēl pavisam jauna un dzīvoja Kurzemē, kā arī Otrā pasaules kara laikā šajā pašā novadā.
Juha Sipile
Juha Petri Sipile (Juha Petri Sipilä, dzimis ) ir Somijas politiķis, uzņēmējs, inženieris. No 2015. līdz 2019. gadam viņš bija premjerministrs. 2015. gadā dažus mēnešus Sipile bija parlamenta Eduskuntas priekšsēdētājs. Viņš ir bijis Centra partijas priekšsēdētājs.
Biogrāfija
1986. gadā Oulu universitātē Juha Sipile ieguva maģistra grādu inženierijā. Viņš 1992. gadā kļuva par uzņēmuma Solitra Oy izpilddirektors, bet 1994. gadā — galvenais īpašnieks. 1996. gada viņš Solitra pārdeva ASV uzņēmumam ADC Telecommunications un kļuva par miljonāru. 1998. gadā Sipele dibināja uzņēmumu Fortel Invest Oy. 2002. gadā viņš kļuva par Elektrobit Oy izpilddirektoru. 2005. gadā atgriezās sava biznesā.
2011. gadā Juha Sipile iekļuva Eduskuntā no Oulu vēlēšanu apgabala. 2012. gada 9. jūnijā ievēlēts par Centra partijas priekšsēdētāju. 2015. gada 29. maijā Sipile kļuva par 44. Somijas premjerministru. 2019. gada 8. martā Juha Sipile paziņoja par atkāpšanos. Prezidents Sauli Nīniste aicināja viņu turpināt vadīt valdību līdz parlamenta vēlēšanām 14. aprīlī. 6. jūnijā viņu premjerministra amatā nomainīja sociāldemokrāts Anti Rinne. Sipile turpināja vadīt Centra partiju līdz 7. septembrim, kad par partijas priekšsēdētāju tika ievēlēta Katri Kulmuni.
Hidrauliskā spiede
Hidrauliskā spiede (jeb hidrauliskā prese) ir mehāniska spiede, kas izmanto hidraulisko cilindru, lai radītu spiedes spēku. Tas izmanto mehāniskās sviras hidraulisko ekvivalentu, un pēc angļu izgudrotāja Jozefa Bramaha vārda to sauca arī par Bramaha presi. Viņš izgudroja hidraulisko presi 1795. gadā un iesniedza tās patentu. Tā kā Bramahs (kurš ir pazīstams arī ar kanalizācijas izstrādi) izveidoja kanalizācijas sistēmu, viņš pētīja esošo literatūru par šķidruma kustību un izmantoja šīs zināšanas spiedes izgatavošanai.
Vēsture
1795. gadā Jozefs Bramahs Apvienotajā Karalistē izgudroja hidraulisko presi, izmantojot Paskāla principu augu eļļu iepakošanai un izspiešanai.
Līdz 19. gadsimta vidum Apvienotā Karaliste sāka izmantot hidrauliskās preses kalšanai, hidrauliskās preses pakāpeniski nomainīja pārāk lielos tvaika kalšanas āmurus.
Līdz 19. gadsimta beigām Amerikas Savienotajās Valstīs tika uzbūvētas preses ar veiktspēju 126 000 kN.
Līdz ar elektriskā augstspiediena sūkņa rašanos un uzlabošanu hidrauliskā preses kalšana virzījās uz mazāku tonnāžu attīstību.
1940. gados Vācija izgatavoja milzīgu hidraulisko kalšanas presi ar veiktspēju 180000 kN. Kopš tā laika pasaulē ir izgatavoti 18 komplekti ar 180 kN hidrauliskām presēm, un viens ar 300 000 kN hidraulisko presi, kura tika izgatavota Ķīnā.
Pamatprincips
Hidrauliskā prese darbojas pēc Paskāla principa – spiediens visā slēgtā sistēmā ir nemainīgs. Viena sistēmas daļa ir virzulis, kas darbojas kā sūknis, kurš ar nelielu mehānisko spēku iedarbojas uz mazu šķērsgriezuma laukumu. Otra daļa ir virzulis ar lielāku laukumu, kas rada attiecīgi lielāku mehānisko spēku. Ja sūknis ir atdalīts no preses cilindra, nepieciešama tikai maza diametra caurule, kas daudz vieglāk pretojas spiedienam.
Paskāla princips: spiediens, kurš izpaužas uz šķidrumu vai gāzi, tiek pārraidīts uz jebkuru šķidruma vai gāzes punktu vienādi visos virzienos.
Mazs spēks iedarbojas uz mazo virzuli. Tas rada spiedienu, kas ar hidraulisko šķidrumu tiek pārnests uz lielo virzuli.
Pielietojums
Hidrauliskās preses parasti tiek izmantotas kalšanai, formēšanai, presēšanai, perforēšanai un metāla formēšanai. Pateicoties tam, ka kosmosa iekārtu vajadzībām un automobiļu rūpniecībā mūsdienās ļoti liela nozīme ir padarīt materiālu pēc iespējas vieglāku, vairāk tiek pielietotas šādās nozarēs - termoplastikā, kompozītmateriālos, lokšņu kompozītmateriālos, sveķu pārneses formēšanā, stikla pārklājuma materiālos un oglekļa šķiedru liešanā. Visiem šiem pielietojumiem ir nepieciešama precīza kontrole un atkārtojamība.
Preses tipi
Saskaņā ar struktūras formu, hidrauliskās preses galvenokārt tiek iedalītas:
Maija Hoka
Maija Reja Tūrmane Hoka (en; dzimusi ) ir amerikāņu aktrise, modele, dziedātāja un dziesmu autore.
Viņa ir aktrises Umas Tūrmanes un aktiera Ītana Hoka meita. Pēc modeles karjeras uzsākšanas Hokas kā aktrises debija bija 2017. gada BBC seriālā "Mazās sievietes" (Little Women), kam sekoja Robinas Baklijas loma Netflix zinātniskās fantastikas šausmu seriāla Stranger Things trešajā un ceturtajā sezonā. Atveidoja Lindas Kasabianas lomu Kventina Tarantīno filmā "Reiz Holivudā" (2019).
Kā mūziķe izdevusi divus studijas albumus.
Sakae Takahaši
Sakae Takahaši (ja) bija japāņu futbolists, bijis Japānas futbola izlases dalībnieks.
Nacionālā izlase
!Kopā||1||0
Bruno Musolīni
Bruno Musolīni (itāļu: Bruno Mussolini; dzimis Milānā, miris  Pizā) bija Benito Musolīni otrais dēls, gaisa spēku pilots, aviokompānijas L.A.T.I. Airlines ģenerāldirektors. Piedalījās Abesīnijas bombardēšanā.
1941. gada 7. augustā 23 gadus vecais Bruno Musolīni pacēlās ar "slepeno" Piaggio P.108 bumbvedēju netālu no San Džusto lidostas Pizā. Pēc neveiksmīgas pacelšanās lidmašīna avarēja.
Bulgārijas turki
Bulgārijas turki (turku: Bulgaristan Türkleri) ir otra lielākā etniskā, lingvistiskā un reliģiskā iedzīvotāju grupa mūsdienu Bulgārijas Republikā pēc bulgāriem. Saskaņā ar tautas skaitīšanas datiem 2011. gadā turki veidoja 8,5 % no valsts iedzīvotājiem jeb 588 000 cilvēku. Pēc reliģiskās piederības pārsvarā ir musulmaņi sunnīti, bet ir arī šiīti (aptuveni 50 000 cilvēku) un neliels skaits kristiešu (pareizticīgie, protestanti un katoļi).
Dzimtā valoda ir turku, lielākā daļa runā arī bulgāru valodā (Bulgārijas vidējās izglītības valoda). Precīzu turku skaitu Bulgārijā ir problemātiski noteikt, jo tautas skaitīšanas laikā daži musulmaņu etnisko minoritāšu pārstāvji (romi, čerkesi un pomaki) ziņo, ka ir turki.
Akminīši
Akminīši var būt:
Valters fon Brauhičs
Valters Henrihs Alfrēds Hermanis fon Brauhičs (de; dzimis, miris ) bija vācu ģenerālfeldmaršals Otrā pasaules kara laikā. Vērmahta virspavēlnieks (1938-1941).
Dzīvesgājums
Dzimis 1881. gada 4. oktobrī Berlīnē Prūsijas kavalērijas ģenerāļa ģimenē. Piedalījās kā štāba virsnieks Pirmajā pasaules karā. Starpkaru periodā turpināja militāro dienestu. Pēc ģenerālpulkveža Vernera fon Friča atstādināšanas kļuva Vērmahta virspavēlnieku.
Otrā pasaules kara laikā vadīja Polijas kampaņu, iebilda Hitleram par vilcināšanos iebrukt Francijā 1939. gada novembrī. Pēc uzvaras pār Franciju 1940. gada 19. jūlijā paaugstināts par ģenerālfeldmaršalu.
Atlaists no amata pēc zaudējuma kaujā par Maskavu 1941. gada 19. decembrī, vēlākajā kara gaitā vairs nepiedalījās.
Piesaistīts Nirnbergas procesā kā liecinieks, miris no sirdstriekas 1948. gada 18. oktobrī Hamburgā apcietinājuma laikā.
Sliktie
"Sliktie" (en) ir 2022. gada ASV datoranimācijas kriminālā kinokomēdija ko veidojusi studija DreamWorks Animation un izplata Universal Pictures. Filmas režisors ir Pjērs Perifels (pilnmetrāžas filmas režisora debija), scenāristi Ītans Koens un Hilarija Vinstone, balstīta uz tāda paša nosaukuma Ārona Bleibija bērnu grāmatu sēriju. Galvenos varoņus ierunājuši Sems Rokvels, Marks Merons, Kreigs Robinsons, Entonijs Ramoss, Akvafina, Ričards Aiouādi, Zesī Beitsa, Lilija Singa un Aleksa Boršteina. Filmā stāstīts par antropomorfu dzīvnieku noziedzīgu grupējumu, kas pēc notveršanas mēģina izlikties par paraugpilsoņiem.
Darbs pie filmas sākās 2018. gadā. Tēlus un sižetu iedvesmoja tādas kriminālfilmas un anime seriāli kā ""Oušena" filmu sērija, Lupin III, "Lubene" un Beastars, kamēr filmas animācijas stilu iedvesmoja Sony Pictures Animation filma "Zirnekļcilvēks: Ceļojums Zirnekļpasaulē" (2018). Filmas tēlu ieskaņošana notika attālināti COVID-19 pandēmijas laikā.
Filmas "Sliktie" pirmizrādes dažādās valstīs sākās no, Latvijā — , bet ASV —. Tā saņēmusi galvenokārt pozitīvas kritiķu atsauksmes un tās pasaules kases ienākumi ir vairāk nekā 250 miljoni ASV dolāru un tā ir otra ienesīgākā 2022. gada animācijas filma.
Kacjarina Beinensona
Kacjarina Beinensona (be; dzimusi Pinskā) ir Baltkrievijas FIDE meistare šahā (2012).
Biogrāfija
Šahu sākusi spēlēt no sešu gadu vecuma. Daudzkārtējā Baltkrievijas jauniešu šaha čempionātu laureāte, tajā skaitā bijusi otrā meiteņu U16 vecuma grupā (2014) un U18 vecuma grupā (2013).
Imants Andersons
Dzīvesgājums
Dzimis 1923. gada 19. martā Tušino ciemā, Maskavas apgabalā, Krievijas PFSR. Otrā pasaules kara laikā 1944. gadā ieradās okupētajā Latvijā, bija LĻKJS CK loceklis (1944-1950) un LĻKJS CK sekretārs (1950-1956), līdztekus mācījās PSKP CK Augstākajā partijas skolā, tad 1959. gadā beidza mācības Augstākajā diplomātiskajā skolā. Darbojās Ārlietu ministrijā (1959-1961) un diplomātiskajā dienestā.
1961. gadā kļuva par LKP CK nodaļas vadītāju, 1963. gadā par Latvijas PSR Augstākās padomes deputātu. Bija Latvijas PSR Augstākās un vidējās speciālās izglītības ministrs (1970-1975), tad LKP CK ideoloģijas sekretārs (03.07.1975.-28.3.1985.), šajā amatā viņu nomainīja Anatolijs Gorbunovs.
Dzīve pēc 1985. gada nav zināma.
Atis Zakatistovs
Dzīvesgājums
Dzimis Jēkabpilī.
Līdz 1992. gadam studēja Latvijas Universitātes Vēstures un filozofijas fakultātē, pēc tam Otavas Universitātē Kanādā, kur 1996. gadā ieguva maģistra grādu un turpināja strādāt kā lektors (1998—2003), līdztekus lasīja lekcijas arī Monreālas Concordia un Makgila Universitātē. 2001. gadā Otavas Universitātē ieguva filozofijas doktora (Ph.D.) grādu. 2003. gadā atgriezās dzimtenē un lasīja lekcijas "Triviums apmācība", Stokholmas Ekonomikas augstskolā Rīgā (2002—2011) un RTU Rīgas Biznesa skolā (no 2004).
A. Zakatistovam ir arī Kanādas pilsonība.
A. Zakatistovs darbojās arī kā pārmaiņu vadības konsultants un radiostacijas Boom FM programmas "Doktors starp citu" vadītājs.
Politiskā darbība
Politikā A. Zakatistovs iesaistījās 12. Saeimas darbības laikā, kad bija deputāta Artusa Kaimiņa palīgs.
2018. gada Saeimas vēlēšanās viņu ievēlēja par 13. Saeimas deputātu no KPV LV. Pēc Krišjāņa Kariņa valdības apstiprināšanas A. Zakatistovs kļuva par Finanšu ministrijas parlamentāro sekretāru. 2019. gada aprīlī prokuratūra lūdza Saeimas piekrišanu kriminālvajāšanas uzsākšanai pret A. Zakatistovu un uzņēmēju Viesturu Tamužu saistībā ar krāpšanu, kam jūnijā Saeima piekrita. Prokuratūra izvirzīja apsūdzību 27 000 eiro izkrāpšanā. 2022. gada maijā pirmās instances tiesa deputātu attaisnoja.
2020. gadā pēc Satversmes tiesas lēmuma atgriezies pilnvērtīgā Saeimas darbā, ievēlēts par partijas "Kam pieder valsts" valdes priekšsēdētāju. 2020. gada decembrī tābrīža partijas KPV LV valdes priekšsēdētājs A. Zakatistovs no partijas tika izslēgts un izstājās arī no Saeimas frakcijas, samazinot tās lielumu uz 10 deputātiem. Par partijas vadītāju ievēlēja Rolandu Milleru.
2022. gadā A. Zakatistovs nesekmīgi kandidēja 14. Saeimas vēlēšānās no apvienības "Jaunā Vienotība".
Hokans Lobs
Hokans Lobs (dzimis 1960. gada 3. jūlijā) ir bijušais zviedru hokejists, labās malas uzbrucējs. Pašlaik (2013) ir Zviedrijas Elitsērijas kluba Färjestad BK prezidents. Savas karjeras laikā izcīnot gan Stenlija kausu, gan arī olimpisko un Pasaules čempionāta zelta medaļas, ir viens no nedaudzajiem neformālā Trīs zeltu kluba biedriem.
Viņa vārdā nosaukta Zviedrijas hokeja līgas labākā vārtu guvēja balva. Tā nosaukta par godu Lobam, jo 1982.—83. gadā viņš uzstādīja līgas sezonā gūto vārtu rekordu.
Spēlētāja karjera
Profesionālā spēlētāja karjeru Lobs uzsāka 1979.—80. gada sezonā, kad pēc vairākām zemāka līmeņa līgās aizvadītām sezonām debitēja Zviedrijas Elitsērijas kluba Färjestad BK sastāvā. Nākamajā sezonā Lobs izcīnīja līgas čempiona titulu, taču 1982.—83. gada sezonā uzstādīja vairākus līgas rezultativitātes rekordus.
Tur Lobs karjeru turpināja Färjestad BK sastāvā. Pēc 1995.—96. gada sezonas noslēguma Lobs paziņoja par savas karjeras beigšanu, nākamajos gados strādājot kā Färjestad BK kluba ģenerālmenedžeris.
Zviedrijas izlases rindās Lobs spēlējis 1992. un 1994. gada olimpisko spēļu turnīros, 1994. gadā izcīnot zeltu, kā arī četros Pasaules čempionātos, 1987. un 1991. gadā kļūstot par Pasaules čempionu.
Rībiens
"Rībiens" (en) ir 2021. gada ASV datoranimācijas komēdija. Filmas režisori ir Hamišs Grīvs. Galvenās lomas atveido Vils Ārnets, Džeraldīna Višvanatāna, Terijs Crews, Džo "Roman Reigns" Anoa'i, Tonijs Danza, Bekija Linča, Sūzena Keleči Vatsone, Stīvens A. Smits, Džimijs Tatro un Bens Švarcs. Filmas pirmizrāde ASV notika.
Ainažu iela
Ainažu iela var būt:
Kijonosuke Marutani
Kijonosuke Marutani (ja) bija japāņu futbolists, bijis Japānas futbola izlases dalībnieks.
Nacionālā izlase
!Kopā||1||0
Ainažu iela (Rīga)
Ainažu iela ir iela Rīgā, Vidzemes priekšpilsētā, Juglā. Tā sākas pie krustojuma ar Murjāņu ielu un beidzas krustojumā ar Silciema ielu. Ielas garums ir 321 metrs.
Ielu savienojumi
Ainažu iela krustojas ar:
Meistars Ekharts
Meistars Ekharts (dzimis 1260. gadā, miris 1327. gadā) bijis dominikāņu mūks, sludinātājs, filozofs un mistiķis.
Dzīve
Ekharts dzimis 1260. gadā Erfurtē un 15 gadu vecumā viņu uzņēma dominikāņu klosterī. Apsūdzēts ķecerībā, pirmo reizi no vietējās franciskāņu inkvizīcijas un viņam nācās pamest Vāciju. Vēlāk pāvests Jānis XXII Ekhartu tiesājis bet mūks nomiris pirms sprieduma. Saglabājušies prāvas materiāli.
Hermanis no Vartberges
Hermanis no Vartberges, arī Vartberges Hermanis (dzimis ap 1330. gadu Lejassaksijā, miris ap 1380. gadu Livonijā) bija Vācu ordeņa brālis, Livonijas ordeņa mestra kapelāns. Livonijas hronikas autors.
Dzīvesgājums
Uzskata, ka ordeņa brālis Hermanis bija cēlies no tagadējās Lejassaksijas. Livonijā viņš ieradies pēc 1358. gada un piedalījies Livonijas karagājienos. No 1364. līdz 1385. gadam dzīvojis Rīgā.
1366. gadā viņš Dancigā kā Livonijas ordeņa pārstāvis piedalījies disputos pret Rīgas arhibīskapu un Rīgas pilsētu. Iespējams, ka ordeņa starptautiskai aizstāvībai viņš sācis rakstīt savu hroniku pēc 1370. gada un pabeidzis pēc 1378. gada.
Reņi
Reņi (uk) ir pilsēta Ukrainas dienvidrietumos, Odesas apgabala Izmajilas rajonā. Izvietojusies apgabala dienvidrietumos Donavas kreisajā krastā 311 km no apgabala centra Odesas.
Vēsture
Arheoloģiskie izrakumi liecina, ka Reņu apkārtne bijusi apdzīvota jau 4. gadsimtā p.m.ē. — šeit atradusies grieķu kolonija un vēlāk romiešu nocietinājums. Mūsdienu apdzīvotā vieta vēstures avotos minēta kopš 1548. gada. 17. gadsimtā piederējusi Osmaņu Impērijai, bet no 1856. līdz 1862. gadam — Moldāvijas kņazistei, līdz 1877. gadam — Rumānijai, no 1877. līdz 1917. gadam — Krievijas Impērijai, līdz 1940. gadam — atkal Rumānijai. Mūsdienās nozīmīga osta un transporta mezgls. Lielākā daļa iedzīvotāju ir ukraiņi un moldāvi.
Žordans Veretu
Žordans Marsels Žilbērs Veretu (fr, dzimis ) ir Francijas futbolists, spēlē pussarga pozīcijā, pārstāv Francijas futbola izlasi. Kopš 2022. gada Veretu pārstāv Francijas 1. līgas komandu Marseļas "Olympique".
Iepriekš spēlējis Francijas komandās Nantes un Saint-Étienne, Anglijas komandā Aston Villa, kā arī Itālijas komandās Fiorentina un AS Roma.
Francijas futbola izlases sastāvā debitējis 2021. gadā.
Sasniegumi
Nantes
Roma
Francija
XVIII Vispārējie latviešu Dziesmu un Deju svētki
'''Padomju Latvijas (IX) Dziesmu un (VIII) Deju svētki, veltīti 40. gadadienai kopš padomju varas atjaunošanas Latvijā jeb XVIII Vispārējie latviešu Dziesmu svētki''' notika 1980. gada 5. – 13. jūlijā Rīgas Mežaparka Lielajā estrādē. Vienlaicīgi „Daugavas” stadionā notika Deju svētki.
Svētkus rīkoja Centrālā republikāniskā Dziesmu svētku komisija. Kopkorī bija 17 425 dziedātāji, apvienotajā pūtēju orķestrī ap 2000 muzikantu. Svētkos piedalījās arī profesionālie mūziķi, tautas mūzikas ansambļi, viesu kori un deju kolektīvi. Deju svētkos piedalījās ap 5000 dejotāju. Kopā bija ap 24 000 dalībnieku. Virsdiriģenti bija Imants Cepītis, Ausma Derkēvica, Jānis Dūmiņš, Daumants Gailis, Gido Kokars, Imants Kokars, Pauls Kvelde, Haralds Mednis, Edgars Račevskis. Goda virsdiriģenti Jānis Ozoliņš un Leonīds Vīgners. Deju virsvadītāji: Aleksandrs Lembergs, Imants Magone, Vilis Ozols, Ingrīda Saulīte, Alfrēds Spura, Harijs Sūna, Osvalds Štrauss, Uldis Šteins, Uldis Žagata.
Norise
Kopkoris uzstājās divos koncertos. Netālu Mežaparkā bija ierīkots Padomju armijas slēpnis ar apmēram 20 smagajām mašīnām iespējamai pretpadomju nemieru apspiešanai.
Lī Smits
Lī Artūrs Smits (en; dzimis ) ir bijušais amerikāņu beisbolists, spēlējis pičera pozīcijā. 18 gadus ilgajā profesionāļa karjerā viņš pārstāvēja astoņus dažādus klubus, lielāko daļu karjeras — Čikāgas "Cubs".
1975. gada MLB draftā viņu izraudzījās "Cubs" ar kopējo 28. kārtas numuru. Karjeras laikā viņš septiņas reizes piedalījās MLB Visu zvaigžņu spēlē.
Elektrovērpšana
Elektrovērpšana ir metode ar kuru tiek iegūti nanodiegi. Šī metode tiek balstīta uz augstsprieguma radīto elektrisko spēku, kura ietekmē notiek nandodiegu vilkšanas process no šķīduma. Iegūto diegu diametrs var būt plašā diapozonā — zem 100 vai virs 1000 nm. Iegūtais diametrs ir atkarīgs no iekārtas uzstādītajiem parametriem. Iegūto nanodiegu īpašības ir viegli modificējamas, tāpēc tiem ir plašs pielietojumu klāsts dažādās jomās, piemēram, medīcīnā, apģērbu ražošanā, filtros un citur.
Iekārtas komponentes
Lai notiktu elektrovērpšanas process ir nepieciešams līdzspriegums ar augstām vērtībām, tipiski, robežās no 5 līdz 20 kV. Kā šķīduma padošanas sistēma tiek izmantota šprice, kurai ir nepieciešams spiedošais mehānisms, kas var būt, piemēram, soļu motors, kas savienots ar šprici, vai kāda pneimatiskā sistēma. Izmantojot šķīdumus, kuri taisīti ar viegli gaistošiem šķīdinātājiem, var būt nepieciešams izmantot koaksiālu šprici, kas neļauj šķīdumam priekšlaicīgi sacietēt. Kā sistēmas kolektors var tikt izmantots stacionārs mērķis vai arī rotējoš rullis. Rotējošā ruļļa uzstādīšana var būt sarežģīta, taču tā nodrošina sakārtotu, paralēlu nanodiegu izkārtojumu uz parauga, pretēji stacionāram mērķim, uz kura veidojās haotiski diegu tīkli. Haotiskais tīklu izkārtojums var apgrūtināt nanodiegu īpašību noteikšanu.
Šķīdumi
Iegūto nanodiegu īpašības nosaka iekārtas parametri un izmantotais šķīdums. Ir dažādas iespējas, kā mainīt šķīduma īpašības, kas varētu nodrošināt vēlamos rezultātus. Šķīduma īpašības ietekmē iegūto nanodiegu izmērus un tās var ietekmēt nepieciešamos iekārtas parametrus. Izmantojot šķīdumu ar augstāku viskozitāti, tiek iegūti nanodiegi ar lielāku diametru un mazāk ieslēgumiem. Ieslēgumi ir lokāli reģioni nanodiegos, kuri atšķirās no pārējā nanodiega un tie var ietekmēt rezultējošās īpašības. Palielinot polimēru koncentrāciju vai molekulāro svaru palielinās nanodiegu diametrs un samazinās ieslēgumu daudzums. Šķīdumiem ar lielāku vadītspēju samazinās nanodiegu diametrs.